Primera trobada entre l’Ajuntament de Paterna i Protecció Civil
13/07/2015

# Primera trobada entre l’Ajuntament de Paterna i Protecció Civil

[![La tinenta d'alcalde d’Infraestructures, Núria Campos, en el seu despatx a l’Ajuntament de Paterna.](/images/noticias/2015/07/concejal-infraestructuras.jpg)](/images/noticias/2015/07/concejal-infraestructuras.jpg)

13.07.2015

La tinenta d'alcalde d’Infraestructures de l’Ajuntament de Paterna, Núria Campos s’ha reunit amb el cap de Protecció Civil de Paterna, Miguel Belda, per a abordar la col•laboració i el suport d’este organisme amb el consistori.

En esta primera presa de contacte, Campos i Belda han parlat sobre la importància d’este cos en les labors de suport als cossos i forces de seguretat en situacions d’emergència o aquells esdeveniments especials que es produïsquen en el municipi i han destacat l’extraordinària labor que, desinteressadament, desenrotllen els seus voluntaris.

Així mateix, la regidora ha citat a Belda a la celebració de pròximes trobades, tant amb la resta de la directiva de l’entitat com, posteriorment amb tots els membres de Protecció Civil de Paterna en les instal•lacions que tenen en Font del Gerro per a conéixer, de primera mà, com preparen i organitzen els seus operatius i actuacions.

Núria Campos ha recordat que Protecció Civil de Paterna porta 17 anys prestant servici en el municipi i que, amb una plantilla pròxima als 25 voluntaris, ha participat ja en el que portem d’any en més d’un centenar d’intervencions a Paterna.

Finalment, la regidora ha explicat que, actualment, els voluntaris de Protecció Civil de Paterna estan col•laborant en les labors de vigilància de prevenció d’incendis en el Parc Fluvial del Túria, des del pont de Manises fins a la presa, en la Vallesa i en la part alta d'El Plantío.